
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 162,00 στρεμμάτων, στη θέση «Ρι¬ 
ζοβούνια» Κοινότητας Βλαχόπουλου Νομού Μεσσηνίας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 
Χαλανδρίου (Ν. Αττικής) . 2 

ΑΠΟΦΑΣΕΙΣ 


Χαρακτηρισμός ως διατηρητέου κτιρίου που βρίσκεται εντός του ρυ¬ 
μοτομικού σχεδίου Δήμου Χανιών (Ν. Χανιών) και καθορισμός 

ειδικών όρων και περιορισμών δόμησης αυτού . 3 

Τροποποίηση του ρυμοτομικού σχεδίου της πόλης Καβάλας στην 
οδό Αγίου Παύλου Φ,Π. 14 . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 941 (1) 

Κήρυξη αναδασωτέας έκτασης 162,00 στρεμμάτων, στη θέση «Ριζο- 
βουνιά» Κοινότητας Βλαχόπουλου Νομού Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης». 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 1219/4.5.92 πρόταση του Δασαρχείου Καλαμάτας «περί 
κηρύξεως αναδασωτέας, της αναφερομένης στο θέμα έκτασης», αποφα¬ 
σίζουμε: 

Κηρύσσουμε αναδασωτέα, με σκοπό την προστασία για την επαναδη- 
μιουργία της δασικής βλάστησης που καταστράφηκε από πυρκαγιά στις 
11.3.92 τη δημόσια δασική έκταση, εμβαδού εκατόν εξήντα δύο στρεμ¬ 
μάτων, που βρίσκεται στη θέση «Ριζοβουνιά» Κοινότητας Βλαχόπουλου 
Νομού Μεσσηνίας, προσδιορίζεται από τα στοιχεία ΑΒΓ ΔΕΖΗΘΙΚ 
Λ Μ Ν Ξ Ο Α και έχει όρια: 

Ανατολικά: Δημόσια δασική έκταση. 

Δυτικά: Αγρό Ιωάννη Αντωνόπουλου και Δημόσια δασική έκταση 

Βόρεια: Δημόσια δασική έκταση και δρόμο προς χωριό Παπούλια 

Νότια: Δημόσια δασική έκταση 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής προβλέπεται φυσική αναγέννηση της δασι¬ 
κής βλάστησης που καταστράφηκε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 8 Μαΐου 1992 
Ο Νομάρχης 

ΝΙΚ. ΠΑΠΑΔΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Χαλαν¬ 
δρίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α 154), 
όπως τροποποιήθηκε με το υπ’ αριθ. 367/1987 Π.Δ/γμα (Α 163). 

4. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την ΐ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

5. Την από 19.3.1991 (αρ. πρωτ. 27859/1991) αίτηση του Γ. 
Πλούμου ενεργούντος ως εκπροσώπου της Α.Ε. «ΟΕΥΜΡΙΟ Εμπορικές 
και Τουριστικές Επιχειρήσεις». 

7. Την από 4.9.1991 (αριθ. πρωτ. 33242/1991) αίτηση του Διο¬ 
νυσίου Δανάλη, ενεργούντος ως πληρεξουσίου των Νικολάου Μοννά, 
Αλεξάνδρου Μοννά και Μιχαήλ Λυκιαρδόπουλου. 

8. Την 543/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

9. Την 33242/24.10.1991 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης, με πρόταση του Υφυπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση: α) μέρους της μεταφοράς του συ¬ 
ντελεστή δόμησης που εγκρίθηκε με το από 3.8.1990 Π.Δ/γμα (Δ 
452), από το βαρυνόμενο ακίνητο που βρίσκεται εντός του ρυμοτομικού 
σχεδίου Αθηνών και επί των οδών Ευαγγελίστριας αρ. 19 και Αθηναΐ- 
δος, για το οποίο έχει εκδοθεί ο 2593/1991 σχετικός τίτλος δικαιώμα¬ 
τος μεταφοράς συντελεστή δόμησης στο όνομα της Α.Ε. «ΟΕΥΜΡΙΟ 
Εμπορικές - Τουριστικές Επιχειρήσεις» και β) μέρους της μεταφοράς 
του συντελεστή δόμησης που εγκρίθηκε με το από 25.4.1989 Π.Δ/γμα 
(Δ' 287), από το βαρυνόμενο ακίνητο που βρίσκεται εντός του ρυμοτο¬ 
μικού σχεδίου Δήμου Χαλανδρίου (Ν. Αττικής) και επί των 647 και 
648 οικοδομικών τετραγώνων, για το οποίο έχουν εκδοθεί οι 2625/ 
1991 και 2654/1991 σχετικοί τίτλοι δικαιώματος μεταφοράς συντε¬ 
λεστή δόμησης στο όνομα του Αλέξανδρου Μοννά και ο 2648/1991 τί¬ 


τλος στο όνομα του Μιχαήλ Λυκιαρδόπουλου, σε άλλο ακίνητο (ωφελού¬ 
μενο), που βρίσκεται εντός του ρυμοτομικού σχεδίου Δήμου Χαλανδρίου 
(Ν. Αττικής) και επί της οδού Βασιλέως Γεωργίου αριθ. 50, φερόμενο 
ως ιδιοκτησία της Α.Ε. «ΟΕΥΜΡΙΟ Εμπορικές - Τουριστικές Επιχειρή¬ 
σεις», όπως το ωφελούμενο ακίνητο φαίνεται με στοιχεία Α, Β, Γ, Δ, Ε, 
Α στο σχετικό πρωτότυπο διάγραμμα σε κλίμακα 1:500, που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την 7845/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης και βάσει του από 27.4.1991 Π.Δ/τος (Δ 289) 
160,00 τ.μ. που αντιστοιχεί σε 52,45 τ.μ. του με στοιχείο (α) περιγρα- 
φόμενου στην προηγούμενη παράγραφο βαρυνόμενου ακινήτου και σε 
58,62 τ.μ. του με στοιχείο (β) περιγραφομένου στην ίδια παράγραφο 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι, τα εξής: 

α. Εμβαδόν οικοπέδου: 719,50 τ.μ. 

β. Ποσοστό κάλυψης: 39% 

γ. Συντελεστής δόμησης: 2,4 

δ. Μέγιστο επιτρεπόμενο ύψος του ανεγερθησομένου κτιρίου: είκοσι 
ένα μέτρα και εβδομήντα εκατοστά του μέτρου (21,70 μ.). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 7845/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

1. Οι 2593/1991, 2625/1991, 2690/1991 και 2648/1991 
ονομαστικοί τίτλοι δικαιώματος μεταφοράς συντελεστή δόμησης ακυ¬ 
ρώνονται. 

2. Εγκρίνεται η χορήγηση νέου τίτλου δικαιώματος μεταφοράς συ¬ 
ντελεστή δόμησης, σε αντικατάσταση του 2654/1991 τίτλου, στο 
όνομα Νικολάου Μοννά, για το υπολειπόμενο και μη χρησιμοποιηθέν 
εμβαδόν 8,97 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 5 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

, ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 58902/3047 (3) 

Χαρακτηρισμός ως διατηρητέου κτιρίου που βρίσκεται εντός του ρυμο¬ 
τομικού σχεδίου Δήμου Χανιών (Ν. Χανιών) και καθορισμός ειδικών 

όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 “Γ.Ο.Κ.” και άλλες σχετικές διατάξεις» (Α' 91). 

2. Την Τ 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

3. Την 92554/2077/17.10.1991 απόφαση «Μεταβίβαση αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων στον Γενικό Γραμματέα, στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου Περιβάλ¬ 
λοντος, Χωροταξίας και Δημοσίων Έργων» (Β' 858). 

4. Την από 17.2.1992 αιτιολογική έκθεση της Διεύθυνσης Πολεο- 
δομικού Σχεδιασμού - Τμήμα Παραδοσιακών Οικισμών. 

5. Το 4460/1049/17.2.1992 έγγραφο της Διεύθυνσης Πολεοδο- 
μικού Σχεδιασμού - Τμήματος Παραδοσιακών Οικισμών προς τους εν¬ 
διαφερομένους και το γεγονός ότι η προθεσμία της παρ. 2 του άρθρου 4 
του Ν. 1577/1985 παρήλθε χωρίς να περιέλθουν στην Υπηρεσία αντιρ¬ 
ρήσεις των ενδιαφερομένων, αποφασίζουμε: 


1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου Χανιών (Ν. Χανιών) στη συμβολή των οδών Πα¬ 
παναστασίου και Πολογιώργη, φερόμενο ως ιδιοκτησία Παναγιώτη 
Γκουντάνη, όπως φαίνεται με μαύρο χρώμα στο σχετικό πρωτότυπο 
διάγραμμα σε κλίμακα 1:5.000, που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την 58902/1992 
πράξη του και που αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, καθώς και οι επεμβάσεις για λόγους 
λειτουργικούς του διατηρητέου κτιρίου εφόσον δεν αλλοιώνεται ο αρχι¬ 
τεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. 

5. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου, και στον περιβάλλοντα χώρο του, απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου 
(Ε.Π.Α.Ε.). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Μαΐου 1992 

Με εντολή Υπουργού 
Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 5148 (4) 

Τροποποίηση του ρυμοτομικού σχεδίου της πόλης Καβάλας στην οδό 
Αγίου Παύλου Φ.Π. 14. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους», όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986) «Έγκριση τρο¬ 
ποποιήσεων σχεδίων πόλεων και καθορισμός όρων δόμησης από τους 
Νομάρχες». 

4. Την 2518/7.3.89 (ΦΕΚ 163Δ'/17.3.89) Απόφαση του Νο¬ 


μάρχη Καβάλας για την Αναθέωρηση του σχεδίου της πόλης Καβάλας. 

5. Την υπ’ αριθμ. 107/1992 απόφαση του Δημ. Συμβουλίου. 

6. Τν υπ’ αριθμ. 15/163/6.4,92 γνωμοδότηση του Συμβ. Χ.Ο.Π. 
Ν. Καβάλας, αποφασίζουμε: 

Εγκρίνεται η τροποποίηση του εγκεκριμένου Σχεδίου της πόλης Κα¬ 
βάλας στην οδό Αγίου Παύλου, όπως φαίνεται στο συνημμένο στην από¬ 
φαση διάγραμμα που θεωρήθηκε από τον,Προϊστάμενο του ΤΠ και ΠΕ 
Ν. Καβάλας. 

Η απόφαση αυτή με το διάγραμμα να δημοσιευθεί στην Εφημερίδα 
της Κυβέρνησης και ισχύει από την ημέρα της δημοσίευσης. 

Καβάλα, 28 Απριλίου 1992 
Ο Νομάρχης 

ΑΘΑΝΑΣΙΟΣ ΠΑΡΤΑΛΗΣ 



ΠΟΛΗ: ΚΑΒΑΛΑ 


Ο.Π. 14 


ΕΡΓΟ: Τροποποάρη ρυμοτομιών σχεδίου. 


βεεκ: 


' ΟΔΟΙ ΑΓΙΟΥ ΠΑΥΛΟΥ ς' 


ΑΔΡΙΑΝΟΥΠΟΛΕΩ Σ 


ΚΛΙΜΑΚεΓ 1:200 1:1000 


θεορηθηκε 

και συνοδεία την με —/-1992 

Απόφαση ίου Νομάρχη Καράλας 

_ ΚαΒάλα ϋ- -4 - 1902 _ 



ο ηροα ταμ ενοι τηςπε. 

— 

I. ΜΠΕΝΕΒΑΣ 
ΑΡΧ. ΜΗΧΑΝΙΚΟΙ Α'Ρ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





